Diari Oficial de la Generalitat Valenciana


Sumari del DOGV 9565, del 30-03-2023 (2023/3260)

DECRET 41/2023, de 24 de març, del Consell, pel qual es crea l'Institut Universitari d'Investigació i Innovació Agroalimentària i Agroambiental, de la Universitat Miguel Hernández d'Elx (CIAGRO-UMH).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9565

Data del DOGV
:   30-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3260


Data del document
:   24-03-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * indústria agroalimentària
    * investigació sobre el medi ambient
    * universitat
    * legislació

DECRET 41/2023, de 24 de març, del Consell, pel qual es crea l'Institut Universitari d'Investigació i Innovació Agroalimentària i Agroambiental, de la Universitat Miguel Hernández d'Elx (CIAGRO-UMH). [2023/3260]  
En el marc de la legislació bàsica de l'Estat, la Llei 4/2007, de 9 de febrer, de la Generalitat, de coordinació del Sistema Universitari Valencià, regula en el títol II l'ordenació del Sistema Universitari Valencià, i en el capítol V d'aquest, la creació, la supressió i l'adscripció d'instituts universitaris d'investigació.  
En compliment del que s'estableix en els articles 7 i 12 de la llei esmentada, la Universitat Miguel Hernández d'Elx ha proposat al Consell la creació de l'Institut Universitari d'Investigació i Innovació Agroalimentària i Agroambiental (CIAGRO-UMH), amb l'acord previ del Consell de Govern de data 28 de novembre de 2022 i l'acord del Consell Social de data 20 de desembre de 2022.  
La proposta de creació ha sigut objecte de l'informe favorable de l'Agència Valenciana d'Avaluació i Prospectiva, emés el 10 de febrer de 2023.  
De conformitat amb el que es disposa en l'article 12.3 de la llei esmentada, el Ple del Consell Valencià d'Universitats i Formació Superior, en la reunió de 28 de febrer de 2023, ha tingut coneixement de la sol·licitud d'aquest institut.  
Per això, d'acord amb el que s'estableix en els articles 7 i 12 de la Llei 4/2007, de 9 de febrer, de la Generalitat, de coordinació del sistema universitari valencià; en l'article 10 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, i en l'article 4 del Reial decret 640/2021, de 27 de juliol, de creació, reconeixement i autorització d'universitats i centres universitaris, i acreditació institucional de centres universitaris, a proposta de la consellera d'Innovació, Universitats, Ciència i Societat Digital, d'acord amb l'article 28.c de la Llei 5/1983, de 30 de desembre, del Consell, i amb la deliberació del Consell en reunió de data 24 de març de 2023,  
  
  
  
DECRETE  
  
Article 1. Creació  
Es crea l'Institut Universitari d'Investigació i Innovació Agroalimentària i Agroambiental, de la Universitat Miguel Hernández d'Elx (CIAGRO-UMH).  
  
Article 2. Normativa aplicable  
L'Institut Universitari d'Investigació i Innovació Agroalimentària i Agroambiental (CIAGRO-UMH) es regirà pel que estableixen la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; per la Llei 4/2007, de 9 de febrer, de la Generalitat, de coordinació del Sistema Universitari Valencià, i per la resta de normativa aplicable, així com pel que es disposa en els estatuts de la Universitat Miguel Hernández d'Elx i el Reglament de règim intern d'aquesta.  
  
Article 3. Inscripció en el Registre d'universitats, centres i títols  
D'acord amb l'article 13.1 del Reial decret 1509/2008, de 12 de setembre, pel qual es regula el Registre d'universitats, centres i títols, la modificació que s'autoritza es comunicarà a aquest perquè en faça la inscripció.  
  
  
DISPOSICIONS ADDICIONALS  
  
Única. Limitació a la despesa  
L'aplicació i execució d'aquest decret no podrà tindre incidència en la dotació de tots i cadascun dels capítols de despeses assignades a la conselleria competent en la matèria, i en tot cas hauran de ser ateses amb els mitjans personals i materials propis de la universitat esmentada.  
  
  
DISPOSICIÓ FINAL  
  
Única. Eficàcia  
Aquest decret tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 24 de març de 2023  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
JOSEFINA BUENO ALONSO